cyanic-selkie/wikianc huggingface dataset:
স্পেস এক্স
সদর দপ্তর, উৎপাদন, এবং সংস্কার প্রতিষ্ঠান
২০১৫ সালের জানুয়ারীতে স্পেসএক্স ঘোষণা করে যে তারা মহাকাশযান তৈরির এবং বিশ্বব্যাপী স্যাটেলাইট ইন্টারনেট প্রদানের ব্যবসায়ে যুক্ত হবে। রেডমন্ড, ওয়াশিংটনে অবস্থিত ৩০,০০০ বর্গ ফুটের (২৮০০ বর্গ মিটার) অফিস বিল্ডিংকে প্রথম স্যাটেলাইট ফ্যাসেলিটি বানানো হয়। ২০১৭ সালের জানুয়ারী মোতাবেক, রেডমন্ডে একটি ৪০,৬২৫ বর্গ ফিটের (৩৭৭৪.২ বর্গ মিটার) দ্বিতীয় ফ্যাসিলিটি নেয়া হয়েছে যেটাকে স্যাটেলাইটের জন্যে গবেষণা ও উন্নয়ন ল্যাবরেটরিতে পরিণত করা হয়েছে। ২০১৬ সালের জুলাইতে স্পেসএক্স স্যাটেলাইট যোগাযোগের সুবিধার্তে ক্যালিফর্নিয়ার অ্যায়েরভিনে অতিরিক্ত ৮০০০ বর্গ ফিট (৭৪০ বর্গ মিটার) ক্রয় করে।
উন্নয়ন এবং পরীক্ষণ ফ্যাসিলিটি
স্পেসএক্স ম্যাকগ্রেগর, টেক্সাস থেকে তাঁদের রকেট উন্নয়ন ও পরীক্ষণ ব্যবস্থা পরিচালনা করে। স্পেসএক্সের সকল রকেট ইঞ্জিনকেই রকেট টেস্ট স্ট্যান্ডে পরীক্ষণ করা হয়, এবং ম্যাকগ্রেগরে ২০১২-২০১৩ সালে ফ্যালকন ৯ গ্রাসহপারের নিম্ন উচ্চতা থেকে ভিটিভিএল (VTVL) ফ্লাইট টেস্টিং করা হয়েছিল। আরও বৃহত্তর স্টারশিপ প্রটোটাইপের পরীক্ষণ টেক্সাসের ব্রাউনসভিল শহরের নিকটবর্তী অবস্থিত স্পেসএক্স সাউথ টেক্সাস উৎক্ষেপণ কেন্দ্রে পরিচালিত হয়।
বিল অ্যারোস্পেস নামক এক কোম্পানি থেকে স্পেসএক্স ম্যাকগ্রেগরে অবস্থিত প্রতিষ্ঠানসমূহ ক্রয় করেছিল। এ স্থানে ফ্যালকন ৯ রকেটের ইঞ্জিন পরীক্ষণের জন্য টেস্ট স্ট্যান্ড বসানো হয়। স্পেসএক্স ক্রয়ের পরে ব্যবস্থাটিতে বেশ উন্নতি সাধন করেছে এবং আশেপাশের কয়েকটি কৃষি জমি ক্রয় করে ব্যবস্থাটির জমির প্রসারন করেছে। ২০১২ সালের অক্টোবর অনুসারে, ম্যাকগ্রেগরের প্রতিষ্ঠানটিতে সাতটি টেস্ট স্ট্যান্ড ছিল যা "দিনে ১৮ ঘণ্টা, সপ্তাহে ৬ দিন" পরিচালনা করা হতো; এছাড়া আরও টেস্ট স্ট্যান্ড তৈরি করা হচ্ছে, কেননা উৎপাদন বৃদ্ধি পাচ্ছে ও আগামী কয়েক বছরে কম্পানীটির বৃহৎ ইস্তাহার আছে। নিয়মিত পরীক্ষণের পাশাপাশি ড্রাগন বাহনটিকে ভবিষতে পুনঃব্যবহারের উদ্দ্যেশ্যে জ্বালানি নির্গমন, পরিষ্কার ও সংস্কারের জন্যে ম্যাকগ্রেগরে পাঠানো হয়।
উড্ডয়ন ফ্যাসিলিটি
বর্তমানে স্পেসএক্সের তিনটি কাক্ষিক উড্ডয়ন কেন্দ্র রয়েছে - কেপ ক্যানাভেরাল স্পেস ফোর্স স্টেশন, ভ্যানডেনবার্গ স্পেস ফোর্স বেস ও কেনেডি স্পেস সেন্টার এবং ব্রাউনসভিল, টেক্সাসে আরেকটি তৈরি করা হচ্ছে। স্পেসএক্স ইঙ্গিত করেছে যে তাঁদের চারটি কাক্ষিক উড্ডয়ন কেন্দ্রই উপযুক্ত মনে হয়েছে এবং তাঁদের চারটি উড্ডয়ন কেন্দ্র পূরণ করার মতন পর্যাপ্ত উড্ডয়ন কাজ রয়েছে। ভ্যানডেনবার্গ উড্ডয়ন কেন্দ্রটি অতি আনত কক্ষ (৬৬-১৪৫°) অর্জনে সক্ষম, অন্যদিকে কেপ ক্যানাভেরাল মাঝারি আনত কক্ষ (২৮.৫–৫১.৬°) অর্জনে সক্ষম। প্রত্যাবর্তনের পূর্বে ফ্যালকন ১ এর সকল উড্ডয়ন ওমেলেক দ্বীপের রোনাল্ড রিগান ব্যালিস্টিক মিসাইল ডিফেন্স টেস্ট সাইটে হতো।
২০০৭ সালের এপ্রিলে স্পেসএক্সের কেপ ক্যানাভেরাল স্পেস লঞ্চ কমপ্লেক্স ৪০ (এসএলসি-৪০) এর ব্যবহারকে ইউএসএএফ অনুমোদিত করেছিল। ২০১০ সাল থেকে এই স্থানটিকে ফ্যালকন ৯ এর উড্ডয়নের জন্যে, মূলত পৃথিবীর নিম্ন কক্ষপথ ও ভূস্থির কক্ষপথের জন্যে ব্যবহার করা হচ্ছ। ফ্যালকন হেভি উড্ডয়নের জন্যে এসএলসি-৪০ সক্ষম না। স্পেসএক্সের বুস্টার পুনঃব্যবহার প্রকল্পের অংশ হিসেবে, কেপ ক্যানাভেরালে অবস্থিত সাবেক লঞ্চ কমপ্লেক্স ১৩ কে বর্তমানে লান্ডিং জোন ১ নামকরণ করা হয় এবং ২০১৫ সাল থেকে এটি ফ্যালকন ১ রকেটের বুস্টার লান্ডিং-এর জন্যে ব্যবহার করা হচ্ছে।
২০১১ সালে ইজারা করা ভ্যানডেনবার্গ স্পেস লঞ্চ কমপ্লেক্স ৪ (এসএলসি-৪ই) মেরুর নিকটবর্তী কক্ষপথের জন্যে ব্যবহার করা হয়। ভ্যানডেনবার্গ কেন্দ্রটি ফ্যালকন ৯ ও ফ্যালকন হেভি উভয়ই উৎক্ষেপণ করতে পারে, কিন্তু নিম্ন আনত কক্ষপথে উৎক্ষেপণ করতে পারে না। এর সংলগ্ন এসএলসি-৪ডব্লিউ কে ২০১৫ সাল থেকে ল্যান্ডিং জোন ৪ এ পরিণত করা হয়েছে। এখানে সফলভাবে ৩টি ফ্যালকন ৯ প্রথম স্তর বুস্টার অবতরণ করানো হয়েছে; প্রথমটি করা হয়েছিল ২০১৮ সালের অক্টোবরে।
২০১৪ সালের ১৪ই এপ্রিলে স্পেসএক্স লঞ্চ কমপ্লেক্স ৩৯এ স্থান্টির জন্যে ২০ বছর দীর্ঘ একটি ইজারা সাক্ষর করে। ফ্যালকন ৯ ও ফ্যালকন হেভির উৎক্ষেপণের জন্যে এই স্থানটিকে পরিবর্তিত করা হয়। স্পেসএক্স ২০২০ সালের মে মাসে লঞ্চ প্যাড ৩৯এ থেকে প্রথমবার মানুষ্যবাহী মিশন আন্তর্জাতিক মহাকাশ স্টেশনে পাঠিয়েছিল।
টেক্সাসে বোকা চিকা শহরে স্টারবেস থেকে স্পেসএক্স স্টারশিপ পরীক্ষামূলক বাহনগুলো তৈরি ও উড্ডয়ন করে। ২০১৪ সালের অগাস্টে টেক্সাসের ব্রাউনসভিলের নিকট উৎক্ষেপণ ফ্যাসিলিটি তৈরির প্রথম পরিকল্পনা ঘোষণা করা হয়েছিল। এটির জন্যে ২০১৪ সালের অগাস্টে ফেডারেল এভিয়েশন অ্যাডমিনিস্ট্রেশন অনুমতিপত্র জারি করেছিল। ২০১৪ সালেই স্পেসএক্স নতুন উড্ডয়ন ফ্যাসিলিটি তৈরি আরম্ভ করেছিল এবং ২০১৫ সালের শেষের দিক থেকে নির্মাণ কাজ গতি সাধন করেছিল, এখান থেকে ২০১৯ সালে প্রথম উপকাক্ষিক (suborbital) উড্ডয়ন করা হয়েছিল। ব্রাউনসভিলে বোকা চিকা গ্রামের কিছু বাসিন্দা ও পরিবেশ কর্মীরা বিভিন্নভাবে এই কেন্দ্রটির পাশাপাশি স্টারশিপ উন্নয়ন প্রকল্পকে সমালোচনা করেছে।
চুক্তি
স্পেসএক্স তাঁদের তৈরিকৃত প্রযুক্তির মাধ্যমে তারা আন্তর্জাতিক স্পেস স্টেশনের জন্যে কয়েকটি প্রদর্শন ও বাস্তবায়ন সরবরাহ চুক্তি অর্জন করেছে। আর স্পেসএক্স যুক্তরাষ্ট্রের সামরিকের এভল্ভড এক্সপেন্ডেবল লঞ্চ ভেহিকল-পর্যায়য়ের (ইইএলভি) মহাকাশযানের উড্ডয়নের জন্যে অনুমোদিত আছে। কেবলমাত্র ২০১৮ সালেই প্রায় ৩০টি মিশন সহ, স্পেসএক্সের চুক্তিতে ১২ বিলিয়ন মার্কিন ডলার রয়েছে।
আন্তর্জাতিক মহাকাশযানে পণ্যসম্ভার পরিবহন
২০০৬ সালে স্পেসএক্স আন্তর্জাতিক মহাকাশযানে পণ্য বিতরনের ক্ষমতা প্রদর্শন করতে নাসার পক্ষ থেকে কমার্শিয়াল অরবিটাল ট্রান্সপোর্টেশন সার্ভিসেস (সিওটিএস) চুক্তি অর্জন করে। এর সাথে মানুষ পরিবহনের একটি সম্ভাব্য চুক্তি যুক্ত ছিল। নাসা নতুন প্রযুক্তি ও সক্ষমতা উন্নয়নের জন্যে স্পেস অ্যাক্ট এগ্রিমেন্টসের মাধ্যমে "বীজ টাকা" প্রদান করতে উক্ত চুক্তিটি তৈরি করেছিল। এই চুক্তির মাধ্যমে ড্রাগন মহাকাশযানের পণ্য বিতরন ব্যবস্থা উন্নয়নের জন্যে নাসা স্পেসএক্সকে ৩৯৬ মিলিয়ন মার্কিন ডলার প্রদান করেছিল। এ সময়ে স্পেসএক্স নিজেস্ব পুঁজিতে ফ্যালকন ৯ রকেট তৈরি করেছিল। এই স্পেস অ্যাক্ট এগ্রিমেন্ট গুলো নাসার উন্নয়ন খরচে অনেক অর্থ বাঁচিয়ে দিয়েছে; কেননা কেবলমাত্র নাসা উৎপাদন করলে যত ব্যয় হোত তার তুলনায় রকেট উন্নয়ন ৪-১০ গুণ সস্তা হয়ে গেছে।
২০১০ সালের ডিসেম্বরে স্পেসএক্স সিওটিএস ডেমো ফ্লাইট ১ মিশন উৎক্ষেপণ করা হয়। তখন স্পেসএক্স প্রথম বেসরকারি কোম্পানি হিসেবে একটি মহাকাশযান সফলভাবে উৎক্ষেপণ, প্রদক্ষিণ এবং উদ্ধার করে। ২০১২ খ্রিস্টাব্দের মে মাসে স্পেসএক্স সিওটিএস ডেমো ফ্লাইট ২ মিশন চলাকালীন ড্রাগন সফলভাবে আইএসএস-এর সাথে যুক্ত হয়- বেসরকারি মহাকাশযান দ্বারা এটি প্রথমবার সম্ভব হয়েছে।
বাণিজ্যিক পুনঃসরবরাহ সেবা (Commercial Resupply Services-CRS) একটি নাসা দ্বারা ২০০৮ থেকে ২০১৬ সাল পর্যন্ত প্রদানকৃত একধারা চুক্তি, যা বেসরকারিভাবে নিয়ন্ত্রিত মহাকাশযানের মাধ্যমে আন্তর্জাতিক স্পেস স্টেশনে মালামাল ও পণ্য বিতরণের উদ্দ্যেশ্যে তৈরি করা হয়েছিল। ১২টি পণ্য পরিবহণ মিশনের জন্যে প্রথম সিআরএস চুক্তিগুলো ২০০৮ সালে স্বাক্ষরিত করা হয়েছিল এবং স্পেসএক্সকে ১.৬ বিলিয়ন মার্কিন ডলার প্রদান করা হয়েছিল। এই পরিকল্পিত ১২টি মিশন ২০১৬ খ্রিস্টাব্দ পর্যন্ত জারি ছিল। এর মধ্যে প্রথম মিশন, স্পেসএক্স সিআরএস-১ ২০১২ ১২ই অক্টোবর উৎক্ষেপিত হয়েছিল, কক্ষপথে পৌছেছিল, স্টেশনের সঙ্গে সংযুক্ত হয়েছিল ও সেখানে ২০ দিন অবস্থিত ছিল, পরে এটি বায়ুমণ্ডলে পুনঃপ্রবেশ করেছিল এবং প্রশান্ত মহাসাগরে অবতরণ করেছিল।
এর পর থেকে বছরে প্রায় দুইবার সিআরএস মিশন আইএসএস-এ পাঠানো হচ্ছে। ২০১৫ সালে নাসা এই চুক্তির প্রথম পর্যায় প্রসারিত করে স্পেসএক্সের তিনটি অতিরিক্ত পুনঃসরবরাহ মিশন দাবি করে এবং পরবর্তীতে চুক্তিটিকে আরও প্রসারিত করে আইএসএস-এ মোট ২০টি মিশন ক্রয় করা হয়। ২০২০ সালের এপ্রিলে সর্বশেষ ড্রাগন ১ মিশন, স্পেসএক্স সিআরএস-২০ আইএসএস ত্যাগ করে এবং পরবর্তীকালে ড্রাগন সেবা থেকে অবসর গ্রহণ করে। ২০১৬ সালের জানুয়ারীতে পুরস্কারপ্রাপ্তদের একজন হিসেবে স্পেসএক্সকে দ্বিতীয় পর্যায়ের চুক্তিসমূহ প্রদান করা হয়। স্পেসএক্স আরও উন্নত ড্রাগন ২ মহাকাশযানের মাধ্যমে অতিরিক্ত নয়টি সিআরএস মিশন উড্ডয়ন করবে। ২০২০ সালের মার্চে লুনার গেটওয়ে স্পেস স্টেশনে পণ্য পাঠাতে ড্রাগন এক্সএল তৈরি করার জন্যে নাসা স্পেসএক্সকে চুক্তি প্রদান করে। ফ্যালকন হেভি রকেটের মাধ্যেমে ড্রাগন এক্সএল উৎক্ষেপণ করা হবে।
মানব পরিবহণ
স্পেসএক্স নাসা নভোচারীদেরকে আইএসএস থেকে পরিবহনের দায়িত্বে আছে। নাসার এই চুক্তিগুলো কমার্শিয়াল ক্রু ডেভেলপমেন্ট (সিসিডেভ) প্রকল্পের অন্তর্ভুক্ত- যার উদ্দেশ্য হলো বেসরকারিভাবে নিয়ন্ত্রিত মহাযান দ্বারা আইএসএস-এ নভোচারী বহন সক্ষমতা উন্নয়ন। এর প্রথম চুক্তি ২০১১ সালে স্পেসএক্সকে দেয়া হয়, এরপর ড্রাগন ২ স্পেসক্রাফট তৈরি ও পরীক্ষণের জন্যে ২০১২ সালে আরেকটি চুক্তি প্রদান করা হয়।
আন্তরজান্তিক স্পেস স্টেশনে যুক্তরাষ্ট্রের নভোচারী নিতে ও ফেরত আনার উদ্দ্যেশ্যে ব্যবস্থা উন্নয়নের জন্যে ২০১৪ সালের সেপ্টেম্বরে নাসা স্পেসএক্স ও বোয়িংকে নির্বাচন করে। ২০১৭ সালের পূর্বেই ড্রাগন ২ সম্পূর্ণ ও অনুমোদন করতে নাসা ২.৬ বিলিয়ন মার্কিন ডলার অর্জন করেছিল। এই চুক্তিতে নুন্যতম একটি নাসা নভোচারীসহ নূন্যতম একটি মানববাহী উড্ডয়ন পরীক্ষার কথা উল্লেখ ছিল। কিন্তু ক্রিউ ড্রাগন নাসার মানব-মহাকাশযাত্রার অনুমোদন পাওয়ার পরে চুক্তি অনুসারে স্পেসএক্সকে মানববাহী মিশনে নূন্যতম দুইটি এবং সর্বোচ্চ ছয়টি নভোচারী আন্তর্জাতিক স্পেস স্টেশনে নিতে হবে।
স্পেসএক্স ২০১৫ সালের মে মাসে, ক্রিউ ড্রাগন মহাকাশযানের প্রথম গুরুত্বপূর্ণ উড্ডয়ন পরীক্ষা, একটি প্যাড অ্যাবোর্ট টেস্ট, সম্পন্ন করে এবং ২০১৯ সালের শুরুর দিকে সম্পূর্ণ যন্ত্রচালিত একটি উড্ডয়ন পরীক্ষা পরিচালনা করে। এই ক্যাপসুল আইএসএস-এর সাথে সংযুক্ত হয় ও পরবর্তীতে অ্যাটলান্টিক মহাসাগরে অবতরণ করে। ২০২০ সালের জানুয়ারীতে, স্পেসএক্স একটি মধ্য-উড্ডয়ন পরিত্যাগ পরীক্ষা (in-flight abort test) পরিচালনা করে। এই পরিক্ষায় একই কৃত্রিম মিশন পরিত্যাগ পরিস্থিতিতে ড্রাগন স্পেসক্রাফট নিজের লঞ্চ এস্কেপ ইঞ্জিন চালু করে। মামব উড্ডয়নের পূর্বে একটি সর্বশেষ পরীক্ষা ছিল।
২০২০ সালের ৩০শে মে, নাসার নভোচারী বব বেনকেন এবং ডগ হার্লিকে নিয়ে অন্তর্জাতিক মহাকাশযানের উদ্দ্যেশ্যে ক্রিউ ড্রাগন ডেমো ২ মিশন উৎক্ষেপিত করা হয়। এটি ২০১১ সালের পরে প্রথমবার মানববাহী মিশনের উৎক্ষেপণ এবং প্রথম বেসরকারী মানববাহী উৎক্ষেপণ ছিল। ২০২০ সালের ১৬ই নভেম্বর আন্তর্জাতিক স্পেস স্টেশনে ক্রিউ-১ মিশন সফলভাবে উৎক্ষেপণ করা হয়েছিল- এর মধ্যে ছিল নাসা নভোচারী মাইকেল হপকিন্স, ভিক্টর গ্লোভার ও শ্যানন ওয়াকার এবং জাক্সা নভোচারী সওচি নোগুচি; এরা সকলেই এক্সপেডিশন ৬৪ এর অন্তর্ভুক্ত ছিল। ২০২১ সালের ২৩শে এপ্রিল নাসা নভোচারী শেন কিমব্রো ও কে. মেগান ম্যাকআর্থার, জাক্সা নভোচার আকিহিকো হাসিদে এবং ইএসএ নভোচার থমাস পেসকট সহ ক্রিউ-২ মিশন অন্তর্জাতিক মহাকাশযানে উৎক্ষেপণ করা হয়েছিল। ২০২১ সালের ২৪শে এপ্রিল ক্রিউ-২ মিশন সফলভাবে স্পেস স্টেশনের সাথে সংযুক্ত হয়েছিল।
এর পাশাপাশি স্পেসএক্স বেসামরিক নাগরিকদের জন্যে অর্থের বিনিময়ে মানববাহী মহাকাশযাত্রা প্রদান করে থাকে। এর মধ্যে সর্বপ্রথম মিশন ছিল ইনস্পিরেশন৪, যা শিফট৪ পেমেন্টসএর সিইও জ্যারেড আইসাকম্যানের পক্ষ থেকে ২০২১ সালে উৎক্ষেপণ করা হয়েছিল। এই মিশনে ক্রিউ ড্রাগন রেসিলিয়েন্স ক্যাপসুলকে ফ্লোরিডার কেনেডি স্পেস সেন্টারের লঞ্চ কমপ্লেক্স ৩৯এ থেকে ফ্যালকন ৯ এর মাধ্যমে উৎক্ষেপিত করা হয়েছিল। এই মিশনে ড্রাগন ক্যাপসুলকে পৃথিবীর নিম্ন কক্ষপথে ৩ দিনের জন্যে রাখা হয়েছিল, এরপর রেসিলিয়েন্স আটলান্টিক মহাসাগরে অবতরণ করে। এর মধ্যের ৪টি সদস্যই স্পেসএক্স কর্তৃক বেসরকারিভাবে নভোচারীর প্রশিক্ষণ গ্রহণ করে। এই প্রশিক্ষণের মধ্যে অরবিটাল মেকানিক্সের উপর শিক্ষা, নিম্নমহাকর্ষ-বিশিষ্ট পরিবেশে পরিচালনা, চাপ পরীক্ষণ, দুর্ঘটনার প্রস্তুতি ও মিশনের সিমুলেশন অন্তর্ভুক্ত ছিল।
জাতীয় সুরক্ষা
২০০৫ সালে স্পেসএক্স ঘোষণা করেছিল যে তারা ইনডেফিনিট ডেলিভারি/ইনডেফিনিট কোয়ান্টিটি (আইডিআইকিউ) চুক্তি অর্জন করেছে, এতে মার্কিন যুক্তরাষ্ট্রের বিমান বাহিনী কম্পানীটি থেকে ১০০ মিলিয়ন মার্কিন ডলার মূল্যের পর্যন্ত উৎক্ষেপণ ক্রয় করতে পারবে। তিন বছর পরে, নাসা অনুগত করে যে তারা স্পেসএক্সকে প্রদানকৃত মিশনের পরিমাণের উপর নির্ভর করে ১ বিলিয়ন ডলার পর্যন্ত একটি আইডিআইকিউ লঞ্চ সার্ভিসেস চুক্তি প্রদান করেছে। ২০১২ সালের ডিসেম্বরে স্পেসএক্স মার্কিন যুক্তরাষ্ট্রের প্রতিরক্ষা বিভাগের সাথে প্রথম দুটি উৎক্ষেপণের চুক্তি ঘোষণা করে। ইউনাইটেড স্টেটস এয়ার ফোর্স স্পেস অ্যান্ড মিসাইল সিস্টেম সেন্টার স্পেসএক্সকে দুটি EELV-শ্রেণীর মিশন প্রদান করেছে: ডিপ স্পেস ক্লাইমেট অবজারভেটরি (ডিএসসিওভিআর) এবং স্পেস টেস্ট প্রোগ্রাম ২ (এসটিপি-২)। ২০১৫ সালে ফ্যালকন ৯ রকেটে এসসিওভিআর উৎক্ষেপণ করা হয় ও ২০১৯ সালের ২৫শে জুনে ফ্যালকন হেভি রকেটে এসটিপি-২ উৎক্ষেপণ করা হয়।
২০১৫ সালে ফ্যালকন ৯ ভি১.১ ন্যাশনাল সিকিউরিটি স্পেস লঞ্চের (এনএসএসএল) জন্যে অনুমোদিত হয়। এতে বিমান বাহিনী কোনো জাতীয় নিরাপত্তার অধীনে শ্রেণীবদ্ধ পেলোডের জন্য় স্পেসএক্সের উৎক্ষেপণ সেবায় চুক্তিভুক্ত করতে পারবে। এতে গুপ্ত পেলোডের ক্ষেত্রে মার্কিন বিমান বাহিনীর উৎক্ষেপণের উপর একচেটিয়া ইউনাইটেড লঞ্চ এলায়েন্স (ইউএলএ) এর একচেটিয়া ব্যবসার সমাপ্তি ঘটে।. ২০১৬ সালের এপ্রিলে মার্কিন বিমান বাহিনী স্পেসএক্সকে এরুপ জাতীয় নিরাপত্তা জরিত প্রথম উৎক্ষেপণ দায়িত্ব প্রদান করে। এটি ছিল দ্বিতীয় জিপিএস III স্যাটেলাইট ৮২.৭ মিলিয়নের জন্যে উৎক্ষেপণ করা। এই মূল্য এরুপ পুরবর্তী মিশনের প্রায় ৪০ শতাংশ কম ছিল। SpaceX also launched the third GPS III launch on 20 June 2020. এর সাথে, ২০২০ সালের ২০শে জুনে স্পেসএক্স তৃতীয় জিপিএস III স্যাটেলাইট উৎক্ষেপণ করে। ২০১৮ খ্রিস্টাব্দের মার্চে, আরও তিনটি জিপিএস III স্যাটেলাইট উৎক্ষেপণের জন্যে স্পেসএক্স মার্কিন বিমান বাহিনীর কাছ থেকে অতিরিক্ত ২৯০ মিলিয়ন ডলারের চুক্তি অর্জন করে।
এছাড়া মার্কিন ন্যাশনাল রিকনেসান্স অফিস (এনআরও) স্পেসএক্সের নিকট থেকে উৎক্ষেপণ সেবা ক্রয় করেছে- এর প্রথমটি ২০১৭ খ্রিস্টাব্দের ১লা মে অনুষ্ঠিত হয়েছিল। ২০১৯ সালের ফেব্রুয়ারীতে স্পেসএক্স আরও তিনটি জাতীয় নিরাপত্তা জরিত স্যাটেলাইট উৎক্ষেপণের জন্যে জাতীয় বিমান বাহিনীর নিকট থেকে ২৯৭ মিলিয়ন ডলারের চুক্তি অর্জন করে, এগুলো সব ২০২১ আর্থিক বছর বা তার পরে উৎক্ষেপণ করা হবে। ২০২০ সালের অগাস্টে মার্কিন স্পেস ফোর্স আগামী ৫ থেকে ৭ বছরের জন্যে তাদের ন্যাশনাল সিকিউরিটি স্পেস লঞ্চ (এনএসএসএল) চুক্তিগুলো প্রদান করে। এর মধ্যে একটি উৎক্ষেপণের জন্যে স্পেসএক্স ৩১৬ মিলিয়ন ডলারের একটি চুক্তি অর্জন করে। এর পাশাপাশি, উক্ত সময়কালে মার্কিন সামরিক বাহিনীর স্যাটেলাইট উৎক্ষেপণের চাহিদার ৪০ শতাংশ স্পেসএক্স পূরণ করবে।
পৃথিবীর নিম্ন কক্ষপথে নতুন মিসাইল প্রতিরক্ষা ব্যবস্থার অংশ হিসেবে স্পেস ডেভেলপমেন্ট এজেন্সিয়ের জন্যে স্পেসএক্স চাহিদা অনুসারে পরিবর্তিত মিলিটারি স্যাটেলাইট নকশা ও উৎক্ষেপণ করে। এই স্যাটেলাইটপুঞ্জ মার্কিন যুক্তরাষ্ট্রকে পৃথিবী যেকোনো স্থান থেকে নিউক্লিয়ার মিসাইল ও অন্যান্য হাইপারসনিক অস্ত্র উৎক্ষেপিত হলে অবগত, নিশানা ও সম্ভবত প্রতিরোধ করার সক্ষমতা প্রদান করে। রাশিয়া ও চীন উভয়ই এই প্রকল্প নিয়ে চিন্তা প্রকাশ করেছে এবং অনেক সংস্থা সতর্কিত করেছে যে এটি অস্থিতিশীলতা তৈরি করতে পারে ফলে মহাকাশে অস্ত্রের প্রতিযোগিতা শুরু করতে পারে।
উড্ডয়ন বাজারে প্রতিযোগিতা এবং মূল্য নির্ধারণের চাপ
স্পেসএক্সের নিম্নমুল্যের উৎক্ষেপণ, বিশেষ করে ভুস্থির কক্ষপথে যোগাযোগ স্যাটেলাইটের উড্ডয়নের ক্ষেত্রে নিম্নমূল্যের ফলে প্রতিযোগীদের উপরে তাদের নিজেদের মূল্য কমানোর চাপ তৈরি হয়েছে। ২০১৩ সালের পূর্বে, যোগাযোগ স্যাটেলাইটের প্রকাশ্যে প্রতিদ্বন্দ্বি মার্কেটে এরিয়ানস্পেস (এরিয়ান 5 উড়িয়ে) এবং ইন্টারন্যাশনাল লঞ্চ সার্ভিসেস (প্রোটন উড়িয়ে) আধিপত্য অর্জন করেছিল। পৃথিবীর নিম্ন কক্ষপথে প্রতি উৎক্ষপনে প্রকাশ্য ৫৬.৫ মিলিয়ন ডলার মূল্যের মাধ্যমে ফ্যালকন ৯ রকেট বাজারে নূন্যতন দাম হয়ে উঠে। স্পেসএক্সের এই প্রতিযোগিতার ফলে ইউরোপীয় স্যাটেলাইট পরিচালকেরা এরিয়ান 5 এবং ভবিষ্যতে এরিয়ান ৬ রকেটের মূল্য হ্রাসের জন্যে চাপ প্রদান করছে।
স্পেসএক্স জাতীয় নিরাপত্তা সম্পর্কিত উৎক্ষেপণের জন্যে প্রতিদ্বন্দ্বিতা করতে শুরু করলে মার্কিন সামরিক পণ্য উৎক্ষেপণে ইউনাইটেড লঞ্চ এলায়েন্সের একচেটিয়া ব্যবসা শেষ হয়ে যায়। ২০১৫ সালে জাতীয়, সামরিক এবং গুপ্তচর উৎক্ষেপণে মন্দা ধারণা করে ইউএলএ (ULA) ঘোষণা করে যে তারা বেসরকারি স্যাটেলাইট উৎক্ষপন অর্ডার গ্রহণ না করতে পারলে ব্যবসার বাইরে চলে যাবে। সেই লক্ষ্যে, ইউএলএ উৎক্ষেপণ মূল্য অর্ধেক করতে প্রকট প্রক্রিয়া ও কর্মশক্তি পুনর্গঠন ঘোষণা করেছিল।
২০১৭ সালে স্পেসএক্স কর্তৃত্ব কংগ্রেসের সাক্ষ্য অনুসারে বোঝা গিয়েছে যে নাসার স্পেস এক্ট এগ্রিমেন্টের "স্পেস স্টেশনে পণ্য পরিবহনের ক্ষেত্রে একটি উচ্চস্তরের দাবি প্রদান করে (এবং) খুটিনাটি ইন্ডাস্ট্রির হাতে ছেড়ে দেওয়া" প্রক্রিয়ার ফলে স্পেসএক্স নিজ থেকে অতি অল্প ব্যয়ে ফ্যালকন ৯ রকেট নকশা ও তৈরি করতে পেরেছে। নাসার নিজেস্ব স্বাধীনভাবে যাচাইকৃত হিসেব অনুসারে, স্পেসএক্সের ফ্যালকন ১ রকেটসহ ফ্যালকন ৯ রকেটের মোট উন্নয়ন খরচ ৩৯০ মিলিয়ন ডলার ধারণা করা হয়। ২০১১ সালে নাসা অনুমান করে যে, নাসার প্রথাগত চুক্তি প্রক্রিয়ার উপর নির্ভর করে ফ্যালকন ৯ বুস্টারের মতন রকেট তৈরি করতে প্রায় ৪ বিলিয়ন ডলার প্রয়োজন হতো, যা প্রায় দশ গুন বেশি। ২০২০ সালের মে মাসে, নাসার প্রশাসক জিম ব্রাইডেনস্টাইন মন্তব্য করেছিলেন যে স্পেসএক্সে নাসার বিনিয়োগের ফলে যুক্তরাষ্ট্রের কাছে বাণিজ্যিক উৎক্ষেপণ বাজাররের ৭০ শতাংশ রয়েছে। এটি একটি বিরাট উন্নতি কেননা ২০১২ সাল থেকে যুক্তরাষ্ট্র হতে কোনো বাণিজ্যিক উতক্ষপণই হয়নি।
নেতৃত্বের পরিবর্তন
২০২২ সালের নভেম্বরে, স্পেসএক্স ঘোষণা করে যে সিওও গওয়েন সটওয়েল এবং ভাইস প্রেসিডেন্ট মার্ক জুনকোসা কোম্পানিটির টেক্সাস উৎক্ষেপণ ফ্যাসিলিটি স্টারবেস তত্ত্বাবধানের দায়িত্বে থাকবে। এর সাথে রয়েছে ওমেদ আফসার, যিনি টেক্সাসে টেসলার কার্যক্রম তদারকি করতেন। এই কেন্দ্রের পূর্ববর্তীতে অপারেশনের সিনিয়র পরিচালক, শিয়ামাল পাটেলকে কেপ কানাভেরাল কেন্দ্রে স্থানান্তর করা হবে। সিএনবিসি রিপোর্ট করেছিল যে এই নির্বাহী পদক্ষেপগুলো "স্টারশিপকে উড়ানোর জন্যে কোম্পানিটির মধ্যে জরুরিতার অনুভূতি" প্রদর্শন করে।
কর্মক্ষেত্রের সংস্কৃতি
নাসার প্রাক্তন ডেপুটি এডমিনিস্ট্রেটর লরি গার্ভের কথা অনুসারে, সাধারনত মহাকাশযাত্রার বাজারের মতোই স্পেসএক্সে পুরুষ-প্রধান কর্মচারী সংস্কৃতি রয়েছে। ২০২১ সালের ডিসেম্বরে, স্পেসএক্সের ৫টি প্রাক্তন কর্মীদের নিকট থেকে কর্মস্থলে যৌন হয়রানির দাবি প্রকাশ করা হয়েছিল। এদের মধ্যে ইনর্টান থেকে পরিপূর্ণ প্রকৌশলী পর্যন্ত ছিল। এই প্রাক্তন কর্মীরা অবাঞ্ছিত অগ্রগতি এবং অস্বচ্ছন্দ মিথস্ক্রিয়ার দাবি করেন। এর পাশাপাশি, এই বর্ণনাগুলোর মধ্যে উল্লেখ ছিল যে কোম্পানিটিতে যৌন হয়রানির সংস্কৃতি কয়েছে এবং নির্বাহী, ব্যবস্থাপক, এবং মানব সম্পদ কর্মকর্তাদের নিকট করা অভিযোগ প্রায়ই বিবেচনা করা হয় না।
২০২২ সালের মে মাসে, একটি বিজনেস ইনসাইডার নিবন্ধটি অভিযুক্ত করেছে যে ২০১৬ সালে মাস্ক একটি প্রাইভেট জেটে ফ্লাইট অ্যাটেনডেন্টের সাথে যৌন হয়রানিতে জড়িত ছিলেন; এখানে একটি ফ্লাইট অ্যাটেনডেন্টের অজ্ঞাতনামা বন্ধুর কথা উল্লেখ করা হয়েছিল। এর প্রতিক্রিয়ায়, কিছু কর্মচারী একত্রে একটি খোলা পত্রে "ইলনের টুইটারে ক্ষতিকারক আচরন"-কে নিন্দা করে। এছাড়া এতে কোম্পানিকে স্পষ্টভাবে "নো-অ্যাসহোল" এবং "জিরো টলারেন্স" নীতি সংজ্ঞায়িত করতে বলা হয়, যা তাদের দাবি অনুসারে কর্মচারী অনুসারে অসমভাবে প্রয়োগ করা হয়। পরবর্তী দিনে গওয়েন সটওয়েল ঘোষণা করেন যে এই পত্রের সঙ্গে জরিত সকল কর্মচারীদের বহিস্কার করা হয়েছে এবং দাবি করেন যে কর্মদিবসে করমচারীদের পৃষ্ঠপোষকহীন, অযাচিত সমীক্ষা পাঠানো হয়েছিল যা অনেকে চাপে পড়ে সাক্ষর করেছিল।
এছাড়া বর্ণিত আছে যে এই কম্পানীতে এমন একটি কর্ম সংস্কৃতি আছে যা কর্মচারীদের অত্যধিক কাজ করতে চাপ প্রদান করে এবং এটি বার্নআউট সংস্কৃতির প্রতিপালক হয়ে উঠে। ব্লু ওরিজিনের একটি মেমো অনুসারে, স্পেসএক্সে দীর্ঘ কাজের সময়, সপ্তাহান্তে কাজ করা, এবং ছুটির দিনের সীমাবদ্ধ ব্যবহার প্রত্যাশা করা হয়।
কানাডা–বাংলাদেশ সম্পর্ক
thumb|[[ঢাকা, বাংলাদেশে অবস্থিত কানাডীয় দূতাবাস।]]
কানাডা–বাংলাদেশ সম্পর্ক হল কানাডা এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৭২ সালে এ দুই দেশের মধ্যকার সম্পর্ক স্থাপিত হয়। ঢাকায় অবস্থিত দূতাবাসের মাধ্যমে কানাডা বাংলাদেশে এবং অটোয়ায় অবস্থিত দূতাবাসের মাধ্যমে বাংলাদেশ কানাডায় তাদের প্রতিনিধিত্ব করে। দুই দেশই কমনওয়েলথ অব ন্যাশনস এবং জাতিসংঘের সদস্যরাষ্ট্র। ২০১৪ সালের জানুয়ারি মতে বাংলাদেশ প্রতিবছর কানাডা থেকে উন্নয়ন বাবদ প্রায় ~$ ১০০ মিলিয়ন অর্থসাহায্য পেয়ে থাকে। ধারণা করা হয় প্রায় ৩৪, ০০০ (২০১২) বাংলাদেশি নাগরিক কানাডায় বসবাস করছে, যাদের অধিকাংশই টরেন্টো, ভ্যানকুভের, মন্ট্রিল, ক্যালগ্যারি এবং অটোয়ায় বসবাস করে থাকেন।
বাংলাদেশের সাথে কানাডার সম্পর্ক ঐতিহাসিকভাবে বন্ধুত্বপূর্ণ, যার গভীরতা গত পঁয়তাল্লিশ বছরে আরো বেড়েছে। স্বাধীন রাষ্ট্র হিসেবে বাংলাদেশের প্রতিষ্ঠালাভের সময় রাজনৈতিক সম্পর্ক যাত্রা শুরু করে। মুক্তিযুদ্ধের সময় কানাডা সরকার, জনগণ এবং মিডিয়া বাংলাদেশের প্রতি সহানুভূতি প্রকাশ করেছিল। কানাডা সেই সকল দেশের মধ্যে একটি যারা বাংলাদেশ স্বাধীন হবার পরপরই (১৪ ফেব্রুয়ারি, ১৯৭২) বাংলাদেশকে স্বীকৃতি প্রদান করে। এর পরেই ১৯৭২ সালে মে মাসে বাংলাদেশ কানাডায় রাষ্ট্রদূত নিয়োগ করে, এবং কানাডা বাংলাদেশে রাষ্ট্রদূত নিয়োগ দেয় ১৯৭৩ সালের সেপ্টেম্বর মাসে। এরপর থেকে দুই দেশের মধ্যে ধীরে ধীরে সম্পর্কের উন্নয়ন ঘটতে থাকে। রাজনৈতিক সম্পর্কও কমনওয়েলথ এবং নানাবিধ ইউএন কর্মকাণ্ডে বরাবরের মতই সহযোগিতামূলক ছিল।
গণতন্ত্র, স্বাধীনতা, মানবাধিকার, আইনের প্রয়োগ ইত্যাদির মূল্যবোধের উপর প্রতিষ্ঠিত এ দুই দেশের মধ্যকার কূটনৈতিক সম্পর্ক মূলত বাণিজ্য, বিনিয়োগ, আঞ্চলিক নিরাপত্তা, উন্নয়নমূলক সহযোগিতা, অভিবাসন প্রভৃতি বিষয়ের উপর বিশেষ লক্ষ্য রাখে। বাংলাদেশের অন্যতম বৃহৎ উন্নয়ন সহযোগী হিসেবে ১৯৭১ সালে স্বাধীন হওয়ার পর থেকেই বাংলাদেশে কানাডার উন্নয়নমূলক কাজের মধ্যে ছিল পুনর্নির্মাণ এবং পুনর্বাসন, এবং তারপর সরকার ও গ্রামীণ উন্নয়ন; বিশেষত কৃষি, পানি ব্যবস্থাপনা, প্রাথমিক শিক্ষা ও স্বাস্থ্যখাতে। গণতন্ত্র ও নারীর ক্ষমতায়নে বাংলাদেশের উদ্যোগ ও স্পৃহাকে বরাবরই কানাডা প্রশংসা করে এসেছে। কানাডিয়ান ইন্টারন্যাশনাল ডেভেলপমেন্ট এজেন্সি (সিআইডিএ) নানাবিধ প্রকল্পের মাধ্যমে বাংলাদেশের আর্থ-সামাজিক উন্নয়নেও অবদান রেখে চলেছে।
বাণিজ্য ও অর্থনৈতিক সহযোগিতা
তুলনামূলক অর্থনৈতিক পরিসংখ্যান (২০১৬) কানাডার সাথে বাংলাদেশের রপ্তানি-আমদানি ব্যবসা (২০০৫-২০১৫)
কানাডা - বাংলাদেশ দ্বিপাক্ষিক বাণিজ্য পণ্য (২০১১-২০১৫)
২০১৫ সালে বাংলাদেশের সাথে কানাডার পণ্য-বাণিজ্য
২০১৫ সালে কানাডা-বাংলাদেশ পণ্য বাণিজ্য
শেষ দশ বছর ধরে কানাডা ও বাংলাদেশের বাণিজ্যিক সম্পর্ক নাটকীয়ভাবে বৃদ্ধি পেয়েছে। ২০০৩ সালে $৪৭৮ মিলিয়ন থেকে তিনগুণেরও বেশি বেড়ে গিয়ে ২০১২ সালে এর পরিমাণ গিয়ে দাঁড়ায় $১.৭ বিলিয়ন ডলারে। এই সময় ধরে বাংলাদেশে কানাডীয় রপ্তানির পরিমাণ চারগুণেরও বেশি বেড়েছে এবং দক্ষিণ এশিয়া থেকে আমদানির পরিমাণের দিক থেকে ভারতের পরেই বাংলাদেশ - দ্বিতীয় বৃহত্তম অবস্থানে রয়েছে। বাংলাদেশে কানাডীয় পণ্য আমদানির পরিমাণ ২০১২ সালের দিকে ছিল $৫২৫ মিলিয়ন, যা ২০১১ সালের থেকে কিছুটা কম কারণ ২০১১ সালে এই পরিমাণ ছিল $৫৫২ মিলিয়ন। পক্ষান্তরে বাংলাদেশ থেকে রপ্তানির পরিমাণ ২০১১ সাল নাগাদ ছিল $১.১ বিলিয়ন, পরের বছর (২০১২) তা অপরিবর্তিত থাকে।
বাংলাদেশে কানাডার প্রধান রপ্তানিপণ্যের মধ্যে রয়েছে সিরিয়াল, সবজি, লোহা ও স্টিল, তেলবীজ, সার, যন্ত্রপাতি এবং তড়িৎ যন্ত্রসামগ্রি। দক্ষিণ এশিয়া থেকে আমদানি পণ্যের মধ্যে প্রধান হিসেবে ছিল কৃষিজাত খাদ্য। দক্ষিণ এশিয়ায় ভারতের পর বাংলাদেশ থেকে সবচেয়ে বেশি কৃষিজাত পণ্য যায় কানাডায়। কানাডা–বাংলাদেশ সম্পর্কে একটি অন্যতম গুরুত্বপূর্ণ অঞ্চল হল সাসক্যাটচুয়ান প্রদেশ। এই অঞ্চলের রপ্তানি পণ্য হল মূলত ভূট্টা, সার ও ডাল। এই পরিমাণ গত ১২ বছরে পাঁচগুণেরও বেশি বৃদ্ধি পেয়েছে; ২০০৩ সালে $৪৯ মিলিয়ন থেকে ২০১৫ সালে $৪১২.৫ মিলিয়নে। ২০১৪ সালে কানাডীয় ব্যবসায়ী সংস্থা এবং বাংলাদেশ কৃষিউন্নয়ন কর্তৃপক্ষের মধ্যে প্রায় $৪০ মিলিয়নের চুক্তি স্বাক্ষরিত হয়। সাসক্যাটচুয়ানের প্রধানমন্ত্রী ব্র্যাড ওয়াল বলেন, "এর মাধ্যমে কানপোটেক্সকে নতুন সুযোগ-সুবিধা প্রদান করার পাশাপাশি কৃষিউৎপাদন বৃদ্ধি ও খাদ্যনিরাপত্তার লক্ষ্যপূরণের কাছাকাছি একটি দেশকে রীতিমত সাহায্য করাও সম্ভব হচ্ছে।"
বাংলাদেশ থেকে আমদানি করা কানাডার পণ্যসামগ্রির মধ্যে রয়েছে বুননকৃত পোশাক, বিবিধ বস্ত্রসামগ্রি, হেডগিয়ার, মাছ, সামুদ্রিক খাবার এবং জুতা। বাংলাদেশি বস্ত্রসামগ্রি কানাডাতে অন্যতম গুরুত্বপূর্ণ স্থান অধিকার করে রয়েছে। ২০০৩ সাল থেকে বাংলাদেশ কানাডীয় বাজারে শুল্কমুক্ত প্রবেশ উপভোগ করছে। কানাডার বাজারে তৈরি পোশাক, পোর্সেলেইন, পাট, মানসম্মত জুটজাত পণ্য, সিরামিক টেবিলওয়্যার প্রভৃতি পণ্যের বিশেষ চাহিদা রয়েছে।
২০১২ সালে বাংলাদেশ রপ্তানি করেছে $১.১ বিলিয়ন মূল্যের বস্ত্রজাত পণ্য, ), হিমায়িত মাছ, প্লাস্টিক পণ্য, মস্তকাবরণ, সিরামিক পণ্য, জুতা, খেলনা, গেইম, ফার্নিচার ইত্যাদি। ২০০৭ সালে কানাডায় বাংলাদেশ প্রায় $৫০৬ মিলিয়নের পণ্য রপ্তানি করায়, যা ২০০৯ সালে $৭০৬ মিলিয়ন এবং $৮১৩ মিলিয়নে এবং ২০১১ সালে $১.০৭৮ বিলিয়নে পৌঁছায়, এবং ২০১৪ সালে তা গিয়ে পৌঁছায় $১.১ বিলিয়নে। কানাডা বর্তমানে এর ষষ্ঠ বৃহত্তম রপ্তানি গন্তব্য। আগামী বছরগুলোতেও কানাডায় রপ্তানি বজায় রাখা করা বাংলাদেশের অন্যতম প্রধান লক্ষ্য।
বাংলাদেশ মূলত লাল মশলা, সিরিয়াল, ভক্ষণযোগ্য তেল, তেলবীজ, বিবিধ ফলজাত দ্রব্য, সার, যান্ত্রিক দ্রব্যসামগ্রী, উডপাল্প, কাগজ, পেপারবোর্ড, স্ক্র্যাপ, আলোক, চিকিৎসীয়, বৈজ্ঞানিক, প্রযুক্তিক প্রভৃতি যন্ত্রপাতি আমদানি করে থাকে। বাংলাদেশ খাদ্যশস্য ও কৃষিপণ্য আমদানির দিক থেকে দক্ষিণ এশিয়ায় দ্বিতীয় বৃহত্তম অবস্থানে রয়েছে। বাংলাদেশ থেকে জাহাজনির্মাণ, ঔষধ, চামড়া, চামড়াজাত পণ্য, তথ্যপ্রযুক্তিক পণ্য প্রভৃতি গুরুত্বপূর্ণ খাত হিসেবে দেখা হয়।
২০১৬ সালে বাংলাদেশ-কানাডার দ্বিপাক্ষিক বাণিজ্যের পরিমাণ ছিল মার্কিন $২ বিলিয়ন এবং ২০২০ সাল নাগাদ এই পরিমাণ $৫ বিলিয়নে নিয়ে যাবার লক্ষ্যমাত্র নির্ধারিত হয়েছে।    কানাডীয় রাষ্ট্রদূত লারামে কানাডীয় প্রধানমন্ত্রী জাস্টিন ট্রুদ্যে বাংলাদেশের সাথে কাজ করার ব্যাপারে আগ্রহ প্রকাশ করেছেন, বিশেষ করে পরিবেশ ও জলবায়ু পরিবর্তন বিষয়ক খাতসমূহে। তিনি লিঙ্গবৈষম্য ও স্বাস্থ্যখাতে বাংলাদেশের সাথে কাজ করার আগ্রহ প্রকাশ করেন। খাদ্য, কৃষি প্রক্রিয়াজাতকরণ, তথ্যপ্রযুক্তি, নবায়নযোগ্য শক্তি, অটোমোটিভ, জাহজনির্মাণ, সেবা ও আতিথেয়তা প্রভৃতি ক্ষেত্রে কানাডীয় কোম্পানি কাজ করার ব্যাপারে আগ্রহী।
শিক্ষা ও সংস্কৃতি
কানাডার বিভিন্ন শিক্ষাপ্রতিষ্ঠানে পড়ার জন্য প্রতিবছরই শতাধিক বাংলাদেশি শিক্ষার্থী কানাডায় গিয়ে থাকে। কানাডায় বাংলাদেশি সংস্কৃতি ও ঐতিহ্যিক সকল কিচ্ছুই বাংলাদেশি অভিবাসী দ্বারা পালিত হয়ে থাকে।
প্রতিরক্ষা খাতে সহায়তা
কানাডা প্রায় $৯০,০১৮ মূল্যের ইলেকট্রনিক সামগ্রি বাংলাদেশ সেনাবাহিনীর জন্য রপ্তানি করেছে। সেনাবাহিনী প্রশিক্ষণ ও সহযোগিতা প্রকল্প (মিলিটারি ট্রেনিং অ্যান্ড কোঅপারেশন প্রোগ্রাম বা এমটিসিপি) বাংলাদেশসহ এশীয়-প্রশান্ত অঞ্চলজুড়ে একাধিক প্রশিক্ষণ প্রকল্প পরিচালনা করে।
ঘোষ অলিজিহ্ব্য স্পর্শধ্বনি
ঘোষ অলিজিহ্ব্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɢ]
বাংলা লিপিতে এই ধ্বনির কোনও বিশেষ বর্ণ নেই।
এই বর্ণটির উচ্চারণ বাংলা "গ্‌‌‌"-এর কাছে। এটি ফার্সি ভাষা ছাড়াও বিশ্বের অনেক ভাষায় ব্যবহার করা হয়।
অর্পণগাছিয়া নদী
অর্পণগাছিয়া নদী বাংলাদেশের দক্ষিণ-পশ্চিমাঞ্চলের বরগুনা ও পটুয়াখালী জেলায় অবস্থিত অন্যতম নদী। নদীটির দৈর্ঘ্য ১২ কিলোমিটার।
প্রবাহ
অর্পণগাছিয়া নদীটি টিয়াখালী নদী থেকে উৎপত্তি লাভ করেছে। পরে এটি পায়রা নদীর বামতীরে পতিত হয়েছে। এটি পায়রা নদীর উপনদী।
ভরত মুনি
ভরত মুনি ছিলেন একজন প্রাচীন ভারতীয় নাট্য ও সঙ্গীত বিশারদ। তিনি প্রাচীন ভারতীয় নাটক, বিশেষ করে সংস্কৃত মঞ্চনাটক, ও অভিনয় বিদ্যা বিষয়ক নাট্যশাস্ত্র রচনা করেছেন। ভরতকে ভারতীয় নাট্যধারার জনক বলা হয়ে থাকে। এটি রচনার সঠিক সময় পাওয়া যায় নি। তবে ধারণা করা হয় তা খ্রিস্টপূর্ব ২য় শতাব্দী থেকে খ্রিষ্টীয় ২য় শতাব্দীর মধ্যে রচিত হয়।
প্রাচীন ভারতীয় নৃত্য ও সঙ্গীতের মূল পাওয়া যায় নাট্যমে। ভরত অভিনয়ের তিনটি রূপের উল্লেখ করে বলেন তামিল নাটকের উল্লেখযোগ্য অংশ হল ধ্রুপদী ভারতীয় সঙ্গীত ও নৃত্য। ভরত সংস্কৃত অলঙ্কারশাস্ত্রের দশটি গুণের উল্লেখ করেন, যার মধ্যে নাটক একটি। এছাড়া ভরত কিছু রস ও অভিব্যক্তির বিষয়ে আলোকপাত করেছেন, যা ভারতীয় নৃত্য, সঙ্গীত ও মঞ্চনাটকের বৈশিষ্ট বর্ণনা করে।
তিনি ভরতনাট্যম নৃত্যধারার প্রবর্তন করেছেন বলে অনুমান করা হয়। তামিল নাড়ুর মন্দিরের ভাস্কর্য ভরতনাট্যম নৃত্যধারার একমাত্র নিদর্শন। ফলে ধারণা করা হয় ভরতনাট্যম প্রধানত তামিল মঞ্চনাটকে ব্যবহৃত হত। পুরাণে উল্লেখ রয়েছে নৃত্যকলার দেবতা নটরাজ এই নৃত্যধারার সৃষ্টি করেছেন। এই নৃত্যধারার সকল প্রাচীন সাহিত্য তামিল ভাষায় রচিত।
তেজপুর রেলওয়ে স্টেশন
তেজপুর রেলওয়ে স্টেশন ছিল আসামের সোনিতপুর জেলায় অবস্থিত একটি রেলওয়ে স্টেশন। এর কোড টিজেডটিবি । এটি তেজপুর শহরে পরিসেবা প্রদান করতো।স্টেশনটি একটি প্ল্যাটফর্ম নিয়ে গঠিত।প্ল্যাটফর্মটি ভালভাবে আচ্ছাদিত নয়। এখানে পানি ও স্যানিটেশনসহ অনেক সুবিধার অভাব রয়েছে।
বহুস্তরবিশিষ্ট বিপণন
বহুস্তরবিশিষ্ট বিপণন, যা ইংরেজি ভাষায় মাল্টি লেভেল মার্কেটিং (এমএলএম), পিরামিড সেলিং,  নেটওয়ার্ক মার্কেটিং, এবং রেফারাল মার্কেটিং নামেও পরিচিত, একটি পিরামিড আকৃতির বিপণন কৌশল যেখানে তাত্ত্বিকভাবে লাভ আসে দুই দিক থেকে: ক্রেতার কাছে সরাসরি বিক্রয় এবং বিক্রয় দলের সদস্য, ডাউন লাইন নামে খ্যাত, তাদের বিক্রয়ের উপর কমিশন থেকে। সাধারণত এমএলএম বিক্রয়কর্মীরা ভোক্তাদের সাথে তাদের সম্পর্ক ও ওয়ার্ড অফ মাউথ বিপণনের ভিত্তিতে সরাসরি ভোক্তাদের কাছে পণ্য বা সেবা পৌঁছে দিয়ে থাকে
মার্কিন যুক্তরাষ্ট্রের ফেডারেল ট্রেড কমিশন (এফটিসি) অনুসারে কিছু এমএলএম কোম্পানি ইতিমধ্যে বিদ্যমান আইনকে সংকীর্ণ করে এবং সংগঠনের সদস্যদের শোষণ করে অবৈধ পিরামিড পদ্ধতি গঠন করেছে।  বহুস্তরবিশিষ্ট বিপণন পিরামিড পদ্ধতির একটি ধরন হিসেবে অভিহিত করে কিছু চীনের সমভূমি সহ কিছু অধিক্ষেত্রে অবৈধ ঘোষণা করা হয়েছে।  যেসব অধিক্ষেত্রে এমএলএমকে এখনো অবৈধ ঘোষণা করা হয় নি, সেসব স্থানে অবৈধ পিরামিড পদ্ধতির ব্যবসায় নিজেদের এমএলএম ব্যবসায় হিসেবে উপস্থাপন করছে। কিছু উৎস এমএলএমকে পিরামিড পদ্ধতির বলে সংজ্ঞায়িত করে, এমনকি তারা এই ব্যবসায়কে আইনের দৃষ্টিতে অবৈধ বলেও উল্লেখ করে না।
যদিও আইনগত স্বাতন্ত্র্য অল্পই দৃশ্যমান, এমএলএম ব্যবসায় ও অবৈধ পিরামিক স্কিম কিছু জায়গায় স্বতন্ত্র, যেমন এমএলএম পণ্য বিক্রয়ের উপর নির্ভরশীল। যাই হোক, এমএলএম বিক্রয়কর্মীরা এই মডেলের বিক্রয় ধরন থেকে তেমন মুনাফা অর্জন করতে পারে না বরং এমএলএল কর্পোরেশনসমূহ এই বিক্রয়কর্মীদের বিক্রয় থেকে তাদের কর্পোরেশন ও শেয়ারহল্ডারদের জন্য মাল্টি মিলিয়ন ডলার মুনাফা করে। এমএলএম বিক্রয়কর্মীদের মুনাফা শুধুমাত্র অর্জিত হন নতুন বিক্রয়কর্মী নিয়োগ করতে পারলে এবং এভাবে প্রথম সাইকেলে নিয়োগপ্রাপ্তরা দ্বিতীয় সাইকেলের বিক্রয়কর্মীদের মুনাফা বৃদ্ধি করে এবং এভাবে উপরের সাইকেলসমূহ মুনাফা অর্জন করে।
এমএলএম বিক্রয়কর্মীরা এমএলএম ব্যবসায়ের কর্মচারী নয়, ফলে তারা কোন প্রকার বেতন/মজুরি পায় না এবং তাদের বিনিয়োগকৃত অর্থ ও শ্রমের বিনিময়ে কোন প্রত্যর্পণ পায় না। তাদের মুনাফা অর্জিত হয় এমএলএম ব্যবসায়ের কাঠামো অনুযায়ী। ফলে যেহেতু যারা প্রতিষ্ঠানের কর্মচারী নয় তারা কর্মসংস্থান আইনের বিধান অনুযায়ী তাদের অধিকার সংরক্ষিত নয়। বরং তাদের এমএলএম ব্যবসায়ে "স্বাধীন ঠিকাদার" বা "ব্যবসায়ের মালিক" হিসেবে উপস্থাপন করা হয়। যাই হোক, বিক্রয়কর্মীরা প্রচলিত আইন অনুযায়ী এই ব্যবসায়ের মালিক নয় কারণ তারা কোন প্রকার স্পর্শনীয় সম্পদ বা অস্পর্শনীয় সুনামের অধিকারী নয়, যা তারা ক্রয় বা বিক্রয় করতে পারবে।
যেসব কোম্পানি বেতন ভাতার ক্ষেত্রে এমএলএম মডেল ব্যবহার করে তাদের প্রায়ই সমালোচনা ও আইনি ঝামেলা পোহাতে হয়। বেশির ভাগ ক্ষেত্রে সমালোচনার বিষয়বস্তু হল অবৈধ পিরামিড স্কিমের সাথে তুলনা, অবৈধ মূল নির্ধারণ, উচ্চ বাজার প্রবেশ মূল্য, প্রকৃত বিক্রয়ের চেয়েও আরও বিক্রয়কর্মী নিয়োগ, প্রয়োজন না থাকা সত্বেও কোম্পানি পণ্য ক্রয় ও ব্যবহারের জন্য পীড়াপীড়ি করা, বিক্রয় ও নিয়োগের লক্ষ্য পূরণ করতে গিয়ে ব্যক্তিগত সম্পর্ক নষ্ট করা, জটিল ও অতিরঞ্জিত বেতন স্কিম, কোম্পানি ও শীর্ষস্থানীয় বণ্টনকারীদের প্রশিক্ষণ ও অন্যান্য সরঞ্জামাদি থেকে অর্থ উপার্জন, এবং দলের সদস্যদের উৎসাহ ও অনুরক্তি বৃদ্ধির জন্য গৃহীত কাল্ট পদ্ধতি।
সরাসরি বিক্রয় ও নেটওয়ার্ক মার্কেটিং
মাল্টি লেভেল মার্কেটিং-এর উৎপত্তি নিয়ে মতানৈক্য রয়েছে। তবে মাল্টি লেভেল মার্কেটিং পদ্ধতিতে ব্যবসায় ১৯২০-এর দশক থেকে হয়ে আসছে। ১৯৩০-এর দশকে ক্যালিফোর্নিয়া ভিটামিন কোম্পানি, (পরবর্তীতে নিউট্রিলাইট নামকরণ করা হয়) বা ক্যালিফোর্নিয়া পারফিউম কোম্পানি (১৯৩৯ সালে নাম পরিবর্তন করে "অ্যাভন প্রোডাক্টস" রাখা হয়), যা এখনো প্রথম সারির মাল্টি লেভেল কোম্পানি, এই ধরনের ব্যবসায় শুরু করে বলে ধারণা করা হয়।
প্রতিষ্ঠা
thumb|250px|right|এমএলএমের [[বাইনারি ট্রি গঠন। নীল চিহ্নিত ব্যক্তিরা লাল চিহ্নিত ব্যক্তিদের বিক্রয় থেকে কমিশন পাবে।]]
স্বাধীন অবৈতনিক ব্যক্তিবর্গ, বণ্টনকারী (সহযোগী, স্বাধীন ব্যবসায়ের মালিক, স্বাধীন প্রতিনিধি নামেও পরিচিত), কোম্পানির পণ্য বা সেবা বিতরণের দায়িত্বে থাকেন। তাদেরকে ক্রেতার কাছে বিক্রয়ের লাভের অংশের পাশাপাশি কমিশন প্রদান করা হয়ে থাকে, কিন্তু ডাউনলাইনরা এই লাভের অংশ বা কমিশন পান না। মাল্টি লেভেল মার্কেটিংয়ের বেতন পরিকল্পনা অনুযায়ী বণ্টনকারীরা তাদের নিজের এবং তাদের ডাউনলাইনের বিক্রয় প্রচেষ্টার ফলে বিক্রিত পণ্যের উপর লভ্যাংশ ও কমিশন পেয়ে থাকেন।
স্বাধীন বণ্টনকারীগণ তাদের নিজস্ব কর্মঠ ভোক্তা নেটওয়ার্ক গড়ে তুলেন, যারা সরাসরি কোম্পানির নিকট থেকে পণ্য বা সেবা ক্রয় করেন; অথবা তারা তাদের ডাউনলাইনদের মাধ্যমে ভোক্তা নেটওয়ার্ক তৈরি করে কোম্পানির বিস্তার ও প্রসার করেন।
এই চক্রের সম্বিলিত কর্মীরা মিলে বিক্রয় বিক্রয় বাহিনী গড়ে তুলে যাকে বিক্রয়কর্মীদের ডাউনলাইনও বলা হয়। ডাউনলাইন হল এমএলএমের বেতনের একাধিক ধাপ গঠনের পিরামিড।
ধরা যাক, নীল চিহ্নিত ব্যক্তি পাঁচজনকে তাদের কাজে নিয়োগ দিয়েছে, এবং সেই পাঁচজন তার নিজস্ব পাঁচজন বিক্রয়কর্মী। ফলে তার নিচে যত জন যুক্ত হবে সকলে নীল চিহ্নিত ব্যক্তির ডাউনলাইন এবং তাত্ত্বিকভাবে ১৪ টি চক্রে একজন ব্যক্তির সর্বোচ্চ (৫১৪ = ৬.১ বিলিয়ন ব্যক্তি) ডাউনলাইন হতে পারবে।
বণ্টনকারীগণ পাইকারী দামে কোম্পানি থেকে পণ্য বা সেবা ক্রয় করে খুচরা মাধ্যমে বিক্রয় করে লাভ করতে পারে।
পিরামিডীয় গঠন
এমএলএম ব্যবসায় যুক্তি প্রদর্শন করে যে সকল ব্যবসায়েই পিরামিডীয় গঠন বিদ্যমান। সব ধরনের ব্যবসায়ে সবার উপরে একজন প্রধান নির্বাহী কর্মকর্তা, তার নিচে ব্যবস্থাপনা পর্ষদ ও তার নিচে বিভিন্ন শ্রেণীর কর্মচারী নিযুক্ত থাকে। বিভিন্ন সংস্থার এই পিরামিড গঠনপ্রণালী থেকে এমএলএম ব্যবসায়ও যুক্তি দেখায় তারাও এই গঠনপ্রণালীর বাইরে নয় এবং এমএলএমের গঠনকে বৈধ ব্যবসায়িক গঠন না বলে পিরামিড পদ্ধতির একটি ধরন বলা অযৌক্তিক।
যাই হোক, এমএলএমের পিরামিড আকৃতি পিরামিড গঠন নয়, বরং তা এমএলএমের আয়ের উৎসের পিরামিড গঠন যা নিজেই অবৈতনিক ব্যক্তিদের (অবৈতনিক এবং কর্মচারী নয়) বিক্রয় থেকে আসে। এই কারণে এমএলএমকে সাধারণ পিরামিড পদ্ধতি থেকে ভিন্ন বলে ধরা হয়, এমনকি যেসব স্থানে আইনের মাধ্যমে তা বিভাজিত করা হয় নি।
সাধারণ ব্যবসায়ে পিরামিড আকৃতি ব্যবসায়ের আয়ের পিরামিড গঠন নয়, বরং তা ঐ সংস্থার মানব সম্পদের (বৈতনিক কর্মচারীদের) পিরামিড গঠন। ব্যবসায়ের রাজস্ব ও আয় আসে স্বাধীন ক্রেতাদের কাছ থেকে, ব্যবসায়ে অবৈতনিকভাবে যুক্ত ব্যক্তিদের থেকে নয়।
আয়
নির্দিষ্ট এমএলএম ব্যবসায় বা সর্বোপরি এমএলএম ব্যবসায়ের আয় সম্পর্কে কয়েকটি সূত্র বিভিন্ন তথ্য প্রকাশ করেছে:
যুক্তরাষ্ট্র
এমএলএম ব্যবসায় যুক্তরাষ্ট্রের ৫০টি রাজ্যে পরিচালিত হয়। এই ব্যবসায়সমূহ এফিলিয়েট মার্কেটিং বা হোম-বেজড বিজনেস ফ্রাঞ্চাইজিং নামে পরিচালিত হয়। যার মধ্যে কিছু পিরামিড পদ্ধতির ব্যবসায় নিজেদের আইনগতভাবে বৈধ বলে দাবী করে। কিছু সূত্রে বলা হয় বৈধতা থাকলেও সকল এমএলএম পিরামিড পদ্ধতির ব্যবসায়।
মার্কিন যুক্তরাষ্ট্রের ফেডারেল ট্রেড কমিশন (এফটিসি) অনুসারে: "মাল্টি লেভেল মার্কেটিংয়ের পরিকল্পনা হল নতুন বণ্টনকারী নিয়োগের জন্য কমিশন প্রদান করা। এসব প্রকৃতপক্ষে অবৈধ পিরামিড পদ্ধতি। পিরামিড পদ্ধতি বিপজ্জনক। কারণ নতুন বণ্টনকারী নিয়োগের জন্য কমিশন প্রদানের পরিকল্পনা ভেস্তে যাবে যখন নতুন বণ্টনকারী নিয়োগ করা যাবে না। এছাড়া এই পরিকল্পনা ভেস্তে যাবে কারণ উপরের সারির কয়েক জন ছাড়া বাকি সবাইকে খালি হাতে ফিরতে হবে।"
২০০৪ সালে ডিরেক্ট সেলিং অ্যাসোসিয়েশনে স্টাফ এডভাইজরি পত্রে এফটিসি বলে: সাম্প্রতিক কয়েক বছরে বেশ কিছু ব্যক্তিগত বা অভ্যন্তরীণ ভোগের বিষয় উঠে এসেছে। এমনকি, মাল্টি লেভেল ব্যবসায়ে অভ্যন্তরীণ ভোগের পরিমাণ এটি নিশ্চিত করে না যে এফটিসি পিরামিড পদ্ধতির এই পরিকল্পনাকে গ্রহণ করবে কিনা। এফটিসির জন্য গুরুত্বপূর্ণ বিষয় হল সকল অংশগ্রহণকারীদের কমিশ্ন প্রদানের জন্য যে আয়ের প্রয়োজন তা কি পণ্য বা সেবা বিক্রয় থেকে আসছে নাকি সেই বিক্রয় শুরু অর্থ উপার্জনের জন্য পণ্য বা সেবার স্বত্ব হস্তান্তর।
ফেডারেল ট্রেড কমিশন সাবধান করে দিয়ে বলে, "সকল মাল্টি লেভেল মার্কেটিং পরিকল্পনা বৈধ নয়। কিছু পিরামিড পদ্ধতির। তাই এমন কোন ব্যবসায়ের জড়ানোর উচিত নয় যেখানে অর্থ প্রকৃত ভোক্তার নিকট পণ্য বিক্রয় থেকে নয় আসে বণ্টনকারী নিয়োগ থেকে।"
সমালোচনা
ফেডারেল ট্রেড কমিশনের ১৯৭৯ সালের ইন রে অ্যামওয়ে কর্পোরেশন অনুচ্ছেদ অনুযায়ী যুক্তরাষ্ট্রে মাল্টি লেভেল মার্কেটিং অবৈধ নয়। তবে, অ্যামওয়ের বিরুদ্ধে অবৈধ মূল্য নির্ধারণের জন্য এবং অতিরিক্ত আয়ের জন্য অভিযোগ আনা হয়।
এফটিসি বলে পণ্য বিক্রয়ের চেয়ে নিয়োগকারীদের ইনসেন্টিভ থেকে বেশি আয় করা বহুস্তরবিশিষ্ট বিপণনকারী প্রতিষ্ঠানসমূহকে নজরে রাখতে হবে। এফটিসি সতর্ক করে দিয়ে বলে নতুন সদস্য নিয়োগের মাধ্যমে কমিশন পাওয়ার রীতি অনেক রাজ্যে "পিরামিডিং" হিসেবে পরিচিত এবং আইন বহির্ভূত।
২০০৬ সালের এপ্রিলে এফটিসি একটি নতুন ব্যবসায়িক নিয়মের প্রস্তাব দেয় যেখানে এমএলএম সহ সকল ব্যবসায়ের বিক্রেতাদের তাদের সম্ভাব্য ক্রেতা/অংশগ্রহণকারীদের তথ্য দিতে বলা হয় যাতে করে সার্বিক তথ্যের উপর ভিত্তি করে গড় আর্থিক সম্ভাব্যতা যাচাই করে নতুন ব্যবসায় গঠন করা যায় বা নতুন ব্যবসায়ে যোগ দেওয়া যায়। ২০০৮ সালের মার্চে এফটিসি "নেটওয়ার্ক মার্কেটিং" (যেমন এমএলএম) কোম্পানিসমূহকে এই ব্যবসায়িক নিয়ম থেকে বাদ দেয়, ফলে এমএলএম ব্যবসায়ের অংশগ্রহণকারীরা সেই সার্বিক তথ্যভান্ডারে তথ্য থেকে বাদ পড়ে বা এমএলএম ব্যবসায় সাফল্য ও সম্ভাবনার ফলাফল জানা থেকে বাদ পড়ে:"সংশোধিত প্রস্তাব অনুযায়ী বহুস্ততবিশিষ্ট বিপণন কোম্পানিসমূহ বা নির্দিষ্ট কিছু কোম্পানি যেসব অসাবধানতাবসত ২০০৬ সালের এপ্রিলের প্রস্তাবে অন্তর্ভুক্ত হয়েছিল।"
ওয়াল্টার জে. কার্ল ২০০৪ সালে ওয়েস্টার্ন জার্নাল অফ কমিউনিকেশন এ এক নিবন্ধে এমএলএম প্রতিষ্ঠানসমূহকে কাল্ট (বাটারফিল্ড, ১৯৮৫), পিরামিড পদ্ধতি (ফিট্‌জপ্যাট্রিক ও রেনল্ডস, ১৯৯৭), বা বিভ্রান্তিকর, প্রবঞ্চনামূলক, ও অনৈতিক প্রাতিষ্ঠানিক চল (কার্টার, ১৯৯৯), যেমন ব্যবসায়ের প্রসারের জন্য যীশুর বাণী সংবলিত বক্তৃতার প্রশ্নবিদ্ধ ব্যবহার (হোপফ্‌ল ও মাদ্রেল, ১৯৯৬), এবং অর্থনৈতিক লাভের আশায় ব্যক্তিগত সম্পর্কের অবক্ষয় (ফিট্‌জপ্যাট্রিক ও রেনল্ডস, ১৯৯৭) বলে উল্লেখ করেছেন। চীনে এই পদ্ধতি থেকে জনগণকে বিরত রাখতে কাজ করছে এমন কয়েকজন স্বেচ্ছাসেবক শারীরিক নির্যাতনের শিকার হয়েছেন।
পশ্চিমা সাংস্কৃতিক নিয়মের সাথে দ্বন্দ্বের কারণে অংশগ্রহণকারীদের অধিকাংশের তাদের প্রতিশ্রুতি পূরণ করতে না পারার জন্য এমএলএমের সমালোচনা করা হয়। অনেকে অভিযোগ করেন যে এই ব্যবসায়ে ব্রেক ইভেন পার করার সাফল্যের হার বা লাভ করা অন্যান্য ব্যবসায়ের তুলনায় একেবারেই নগণ্য: "বিশাল পরিমাণ এমএলএম ব্যবসায় এমএলএম নিয়োগ দিচ্ছে, যেখানে অংশগ্রহণকারীদের অবশ্যই মুনাফা অর্জনের জন্য বেশি হারে নিয়োগ অন্যদের নিয়োগ করতে হবে। কোম্পানির নিজেদের থেকে পাওয়া তথ্যের উপর ভিত্তি করে, এমএলএম ব্যবসায়ে নিয়োগে ক্ষতির হার প্রায় ৯৯.৯%; অর্থাৎ অংশগ্রহণকারীদের ৯৯.৯% কোম্পানীর কাছ থেকে ক্রয়সহ যাবতীয় খরচ বাদ দেওয়ার পরও কোন অর্থ উপার্জন করতে পারে না।" কিছু ক্ষেত্রে, এর কারণ হল নিয়োগপ্রাপ্তদের আরও নিয়োগে উৎসাহিত করা "[তাদের] সাথে প্রতিযোগিতা করতে লোক নিয়োগ" যার ফলে "বাজার সম্পৃক্তি" বাড়ে। এছাড়াও বলা হয়েছে "প্রকৃতি অনুযায়ী, এমএলএম বৈজ্ঞানিক ভিত্তিতে সম্পূর্ণরূপে বর্জিত।
২০১০ সালের অক্টোবরে এক প্রতিবেদনে বলা হয় অভিযোগের প্রেক্ষিতে কয়েক জন সরকারী এটর্নি জেনারেল বহুস্তরবিশিষ্ট বিপণন কোম্পানিসমূহ তদন্ত করে দেখেছেন যে প্রথম দিকে কিছু বিক্রয়কর্মীদের নিয়োগের ক্ষেত্রে পারশ্রমিক দেওয়া হত এবং সাম্প্রতিক সময়ের নিয়োগপ্রাপ্তরা পূর্বে যারা এই ব্যবসায়ে এসেছে তাদের তুলনায় কিছুই পাচ্ছে না।
শিল্প সমালোচক রবার্ট এল. ফিট্‌জপ্যাট্রিক বহুস্তরবিশিষ্ট বিপণনকে "দ্য মেইন স্ট্রীট বাবল" বলে উল্লেখ করেছেন যা যে কোন সময় বিস্ফোরিত হতে পারে।
চীন
চীনে ১৯৭৮ সালের চীনের অর্থনৈতিক সংস্কার এর পর মার্কিন, তাইওয়ানীয় এবং জাপানি কোম্পানিসমূহ প্রথম বহুস্তরবিশিষ্ট বিপণণ নিয়ে আসে। অর্থনৈতিক অনিশ্চয়তা এবং ব্যক্তিক ভোক্তাবাদের নতুন পট পরিবর্তনের সাথে সাথে কাকতালীয়ভাবে বহুস্তরবিশিষ্ট বিপণন জনপ্রিয়তা অর্জন করে। ১৯৯৮ সালে চীনা সরকার সামাজিক, অর্থনৈতিক ও করারোপণ বিষয়সমূহকে সামনে রেখে চীনের সমভূমিতে বহুস্তরবিশিষ্ট বিপণন নিষিদ্ধ করে। ২০০৫ সালে প্রণয়ন করা "প্রহিবিশন অফ চুয়ানসিয়াও"র ৩ নং ধারার ২ নং অনুচ্ছেদ অনুযায়ী ডাউনলাইন থাকা অবৈধ ঘোষণা করা হয়। ও'রিগান লিখেন, "এই বিধান দ্বারা চীন একটি বিষয় পরিষ্কার করে দিয়েছে যে চীনের সমভূমিতে সরাসরি বিক্রয়ের অনুমতি রয়েছে, কিন্তু বহুস্তরবিশিষ্ট বিপণনের নেই।"
এমএলএম কোম্পানিসমূহ চীনের প্রহিবিশনের কাছাকাছি কোন উপায় বা কোন পদ্ধতির, যেমন সরাসরি বিক্রয়, সাহায্যে খুচরা বিক্রয় কার্যক্রমের মাধ্যমে চীনে তাদের পণ্য পৌঁছে দেওয়ার চেষ্টা করছে। সরাসরি বিক্রয়ের বিধান কসমেটিকস, স্বাস্থসম্মত খাদ্য, স্বাস্থসম্মত পণ্য, শরীরচর্চার উপাদান ও রান্নার সামগ্রীর ক্ষেত্রে সীমিত এবং এই বিধানে কোন চীনা বা বিদেশী কোম্পানি চীনের সমভূমিতে সরাসরি বিক্রয় ব্যবসায়ে আগ্রহী এমন হতে হয় ও বাণিজ্য মন্ত্রণালয় থেকে সরাসরি বিক্রয়ের লাইসেন্স গ্রহণ করতে হয়। ২০১৬ সালে ৭৩ টি দেশী ও বিদেশী কোম্পানি সরাসরি বিক্রয়ের লাইসেন্স পায়।
২০০৫ সালের ২৩ আগস্ট পর্যন্ত রাজ্য কাউন্সিল নিয়ম জারি করে যা সরাসরি বিক্রয় কার্যক্রম (১ ডিসেম্বর, ২০০৫ থেকে কার্যকর হয়) এবং প্রহিবিশন অফ চুয়ানসিয়াও বিধান (১ ডিসেম্বর, ২০০৫ থেকে কার্যকর হয়) এর সাথে সম্পর্কিত। যেহেতু সরাসরি বিক্রয় অনুমোদিত, প্রয়োজনীয় অনুমতি পেতে তাদের কার্যক্রম পিরামিড পদ্ধতি, এমএলএম, বা ফ্লাই-বাই-নাইট অপারেশনের নয় তা নিশ্চিত করতে হবে।
সৌদি আরব
সৌদি আরবে এমএলএম বিপণন জাতীয়ভাবে ধর্মীয় ফতোয়া প্রয়োগের নিষিদ্ধ, এজন্যে এ্যামওয়ে, মেরি কে, ওরিফ্লেম এবং হার্বালাইফ এর মত এমএলএম কোম্পানিগুলল এমএলএম এর পরিবর্তে অনলাইন বিক্রয় পদ্ধতি দ্বারা তাদের পণ্য বিক্রি করে ।
বাংলাদেশ
১৯৯৬ সালে যুবক নামে এমএলএম কোম্পানি বাংলাদেশে যাত্রাশুরু করে ও সাধারণ ভোক্তাদের কোটিপতি হওয়ার লোভ দেখিয়ে মূলধন হিসেবে টাকা দাবি করে দেশব্যাপী কয়েকশত কোটি টাকা আত্মসাত করে। এরপর ২০০২ সালে একই পন্থায় ডেসটিনি-২০০০ নামক এমএলএম কোম্পানি প্রতারণার মাধ্যমে দেশব্যাপী সাধারণ মানুষের কাছ থেকে চার হাজার কোটি টাকা আত্মসাৎ করে। ২০১০ সালে ডেসটিনি নিষিদ্ধ করা হলেও ভিন্ন নামে ও ভিন্ন কর্মকৌশলে অসংখ্য এমএলএম কোম্পানি দেশে লোকচক্ষুর আড়ালে গড়ে ওঠে ও কার্যক্রম পরিচালনা করে। বাংলাদেশে এসকল এমএলএম কোম্পানিগুলোর অধিকাংশই ব্যবসার ধরন ‘এমএলএম না বলে তাদের ব্যাবসাকে ‘নেটওয়ার্ক মার্কেটিং’ হিসেবে আখ্যায়িত করে সরল মানুষদের বিভ্রান্ত করে। ২০১৫ সালে বাংলাদেশ সরকার বাংলাদেশে দেশী-বিদেশী সকল প্রকার এমএলএম বাণিজ্য নিষিদ্ধ ঘোষণা করে। ২০১৭-১৮ বছরে  ১২ কোম্পানি অফিস বন্ধ করে হাজার কোটি টাকা নিয়ে দেশ ছেড়ে পলায়ন করে। এগুলো হল নোভরা প্রোডাক্টস লিমিটেড, তিয়ানশি বাংলাদেশ লিমিটেড, কে লিংক ইন্টারন্যাশনাল বাংলাদেশ লিমিটেড, সামি ডিরেক্ট কোম্পানি লিমিটেড, ডিএক্সএন ফার্মাসিউটিক্যালস, ডব্লিউএম-২১, আপনজন, ইউটুইউ, রিচ, মিঙ্গেল লিমিটেড, গ্রেট ইন্টারন্যাশনাল ও ওয়ার্ল্ড মিশন-২১। এরপরও নতুন নতুন কোম্পানি ছাতার মতো গজিয়ে ওঠে। রাজধানীতেই শতাধিক প্রতিষ্ঠান বিভিন্ন কৌশলে এমএলএম ব্যবসা করে। ব্যবসা করতে এরা কৌশলে ট্রেড লাইসেন্স, বিএসটিআইর সার্টিফিকেট নেয়। ২০১৯ এর ২৮ সেপ্টেম্বর জনকন্ঠ পত্রিকাকে দেওয়া এক সাক্ষাৎকারে এ প্রসঙ্গে বাণিজ্যমন্ত্রী টিপু মুনশি বলেন, "এমএলএম কোম্পানিগুলোর বিরুদ্ধে অভিযোগ অনেক। এরা নানাভাবে মানুষকে প্রতারণা করে। এজন্য এখন এগুলো বন্ধ আছে, কাউকে লাইসেন্স দেয়া হচ্ছে না।
ইসলাম
বহু ইসলামি আইনবিদ এমএলএম বাণিজ্যকে হারাম বলে গণ্য করেছেন, তারা যে সকল কারণকে এর পেছনে চিহ্নিত করেছেন তা হলঃ এ প্রক্রিয়ায় জড়িত- শ্রমবিহীন বিনিময় ও বিনিময়বিহীন শ্রম, এক চুক্তির পেছনে আরেক চুক্তি বা এক শর্তের উপর আরেক শর্ত, সুদের সঙ্গে সাদৃশ্য, জুয়ার সঙ্গে সাদৃশ্য, লাভ ক্ষতির ব্যাপক অনিশ্চয়তা, সবাই সমানভাবে লাভবান না হওয়া, আর্থিক প্রতারণা ও নির্যাতন, মিথ্যাচার ও অতিরঞ্জন ইত্যাদি।
এক্ষেত্রে সৌদি আরবের ইলমী গবেষণা ও ফতোয়া বিষয়ক স্থায়ী কমিটির ফতোয়া, যা হল: এই ধরনের লেনদেন নিষিদ্ধ, এবং এই লেনদেনের অভিপ্রায় হল কমিশন, পণ্য নয়; এতে কমিশনের মূল্য কয়েক হাজার হলেও হয় পণ্যটির দাম কয়েকশও ছাড়ায় না, আর এভাবে প্রতিবার যদি তাকে এ দুটি জিনিস থেকে বাছাইয়ের সুযোগ দেওয়া হয় তবে তিনি কমিশনই বেছে নেবেন। এই কারণেই এই পণ্যগুলির বিপণন ও বিজ্ঞাপনে এই সংস্থাগুলির স্বীকৃতি হল কোনও গ্রাহক এমন বড় কমিশন পেতে পারে বলে দেখানো হয় এবং পণ্যটির দাম হিসেবে অল্প পরিমাণ অর্থের বিনিময়ে তাকে অতিমাত্রায় লাভের সাথে প্রলুব্ধ করা হয়। এই সংস্থাগুলি যে পণ্যটি বাজারজাত করে তা হল কমিশন এবং মুনাফা অর্জনের অজুহাত এবং এই লেনদেনের সত্যতা হল এটি ইসলামী শরীয়তে নিষিদ্ধ, যার কারণ হল, রিবা অর্থাৎ সুদের সঙ্গে সাদৃশ্য, লাভ ক্ষতির অনিশ্চয়তা, অন্যায়ভাবে অন্যের হক ভক্ষণ ও ব্যাবসার নামে প্রতারণা।
সুইডেনে ইসলাম
থাম্ব| [[স্টকহোম মসজিদ]] সুইডেনে ইসলাম বলতে সুইডেনে ইসলাম অনুশীলনকে বোঝায়, পাশাপাশি সুইডেন এবং ইসলামিক বিশ্বের মধ্যে সম্পর্ককে বোঝায়। ৭ম-দশম শতাব্দীর ইসলামের সাথে ভাইকিং যোগাযোগ, যখন ভাইকিংরা মধ্যযুগীয় ইসলামী বিশ্বের সাথে বাণিজ্য করছিল, কিন্তু সম্প্রতি, মুসলিম প্রধান দেশগুলি থেকে অভিবাসন সুইডেনের জনবিন্যাসকে প্রভাবিত করেছে।
সুইডেনের মুসলিম সম্প্রদায় অসংখ্য দেশ থেকে আগত এবং এটিকে একটি জটিল এবং ভিন্ন ভিন্ন জনগোষ্ঠী করে তুলেছে। মুসলমানদের প্রতি স্থানীয় মনোভাব মিশ্রিত, যদিও নেতিবাচক মনোভাব, সেইসাথে অত্যধিক বৈষম্য, সুইডেনের মধ্যে অত্যন্ত পৃথক সম্প্রদায় তৈরি করে মার্কিন যুক্তরাষ্ট্রের তুলনায় যেখানে মুসলিম সম্প্রদায় অনেক বেশি একীভূত। অঅন্যদিকে, সুইডিশ শহরগুলি ইউরোপের সমস্ত অঞ্চলে সবচেয়ে অত্যন্ত পৃথকীকৃত গুলির মধ্যে অন্যতম। সমালোচকরা প্রায়শই মুসলিম অভিবাসীদের একীভূত করতে অনিচ্ছুক হওয়ার জন্য দোষারোপ করে, কিন্তু মুসলমানদের প্রতি শত্রুতা, এবং একটি শক্তভাবে নিয়ন্ত্রিত আবাসন খাত, অভিবাসীদের স্টকহোমের একটি পাড়া হুসবির মতো ক্রমবর্ধমান পৃথক এলাকায় বিচ্ছিন্ন করেছে।
ইতিহাস
alt=Nasir Mosque, first mosque in Sweden|থাম্ব| ১৯৭০-এর দশকে সুইডেনের প্রথম মসজিদ নাসির মসজিদ [[গোথেনবার্গ|গোথেনবার্গে আহমাদিয়া আন্দোলন দ্বারা নির্মিত হয়।]] থাম্ব| গোথেনবার্গ মসজিদ প্রত্নতাত্ত্বিক অনুসন্ধানে দেখা গেছে যে সপ্তম-দশম শতাব্দীর মধ্যযুগীয় ইসলামী বিশ্বের সাথে ভাইকিং যোগাযোগ ছিল, যখন ভাইকিংরা মধ্যযুগীয় ইসলামিক বিশ্বের সাথে বাণিজ্য করছিল। মধ্যপ্রাচ্য থেকে উৎপন্ন প্রাক-ইসলামিক আরবি মুদ্রাগুলি লৌহ যুগের সমাধিস্থলে পাওয়া গেছে।
১৯৩০ সালে সুইডিশ আদমশুমারি অনুসারে ১৫ মুসলিমকে "মুসলিম এবং অন্যান্য এশিয়ান ধর্মীয়" গোষ্ঠীভুক্ত অন্তর্ভুক্ত করা হয়েছিল। যদিও খোদ মুসলমানদের সংখ্যা জানা যায়নি, একটি অনুমান অনুসারে সর্বাধিক ১১ জন প্রস্তাবিত হলেও এটি ২ এর চেয়ে কম হতে পারে
আধুনিক সুইডেনে, প্রথম নিবন্ধিত মুসলিম গোষ্ঠী ছিল ফিনিশ তাতার যারা ১৯৪০ এর দশকে ফিনল্যান্ড এবং এস্তোনিয়া থেকে অভিবাসিত হয়েছিল। ১৯৭০-এর দশকে মধ্যপ্রাচ্য থেকে অভিবাসনের সাথে সুইডেনে ইসলামের লক্ষণীয় উপস্থিতি শুরু হয়। প্রাক্তন যুগোস্লাভ প্রজাতন্ত্র থেকে এবং সম্প্রতি সোমালিয়া থেকে অভিবাসীদের আরও ঢেউ সুইডেনে এসেছিল।
সুইডেনে বেশ কয়েকটি মসজিদ রয়েছে যা সুইডেনের উপাসনাস্থলে মুসলিম সম্প্রদায়কে সরবরাহ করে। সুইডেনের প্রথম মসজিদ ছিল নাসির মসজিদ, যা ১৯৭৬ সালে গোথেনবার্গে আহমেদিয়া দ্বারা নির্মিত হয়েছিল। এরপর ১৯৮৪ সালে মালমা মসজিদ এবং পরে ১৯৯৫ সালে উপসালা মসজিদ। ২০-এর দশকে আরও মসজিদ নির্মিত হয়, যার মধ্যে রয়েছে স্টকহোম মসজিদ (২০০০), উমিয়া মসজিদ (২০০৬) এবং ফিট্টজা মসজিদ (২০০৭ সম্পন্ন) সহ অন্যান্য। সৌদি আরব এবং লিবিয়া সরকার সুইডেনের কয়েকটি বৃহত্তম মসজিদ নির্মাণে আর্থিকভাবে সহায়তা করেছে।
ইউরোপ জুড়ে মুসলিম যুব সংগঠনগুলির মধ্যে প্রথম বৈঠক টি ১৯৯৫ সালে সুইডেনে প্রথম অনুষ্ঠিত হয়, যেখানে সুইডেনের পররাষ্ট্র মন্ত্রণালয় স্ভেরিগেস উঙ্গা মুসলিমারের সাথে "ইউরোপে ইসলাম" শিরোনামে একটি আন্তর্জাতিক সম্মেলন আয়োজনের জন্য কাজ করে। এর ফলে ইউরোপীয় মুসলিম যুব ও ছাত্র সংগঠনফোরাম (ফেমাইসো) তৈরি হয়।
২০০০ সাল পর্যন্ত, আনুমানিক ৩,০০,০০০ থেকে ৩,৫০,০০০ মুসলিম পটভূমির মানুষ সুইডেনে বাস করত, বা মোট জনসংখ্যার ৩.৫% ; এর ফলে এমন কেউ অন্তর্ভুক্ত হয় যে কেউ "জন্মগতভাবে একজন মুসলিম মানুষের, মুসলিম বংশোদ্ভূত, মুসলিম ঐতিহ্যের অন্তর্গত, ইত্যাদি" এর বিস্তৃত সংজ্ঞার সাথে খাপ খায়, ব্যক্তিগত ধর্মীয় প্রত্যয় নির্বিশেষে, এর ফলে এমন কেউ অন্তর্ভুক্ত হয় যে কেউ "জন্মগতভাবে একজন মুসলিম মানুষের, মুসলিম বংশোদ্ভূত, মুসলিম ঐতিহ্যের অন্তর্গত, ইত্যাদি" এর বিস্তৃত সংজ্ঞার সাথে খাপ খায়, ব্যক্তিগত ধর্মীয় প্রত্যয় নির্বিশেষে, সুইডেনে ব্যক্তিগত বিশ্বাসের মাধ্যমে নিবন্ধন সাধারণ নয় এবং সাধারণত আইন বিরুদ্ধ, এইভাবে কেবল মাত্র একটি ইসলামিক সম্প্রদায়ের মুসলমানদের অনুশীলনের পরিসংখ্যান রিপোর্ট করা যেতে পারে। ২০০৯ সালে মুসলিম কাউন্সিল অফ সুইডেন ১,০৬,৩২৭ জন নিবন্ধিত সদস্যের রিপোর্ট করে।
২০০৮ সালের ডিসেম্বরে, রোজেনগার্ডের হার্গার্ডেন বিভাগের মালামে দাঙ্গা শুরু হয়েছিল, যখন বাড়িওয়ালা স্থানীয় মসজিদ চত্বরের জন্য চুক্তি নবায়ন করেনি। ক্ষুব্ধ যুবকরা তিন সপ্তাহ ধরে এই দখলটি দখল করে নিয়েছিল, এর শেষে পুলিশ দখলদারদের উচ্ছেদ করতে আসতে আসা উগ্রপন্থী বামপন্থী অ্যান্টিফ্যাসিস্টিচ আকিশন- এর সাথে জড়িত উগ্র মুসলিম এবং নেতাকর্মীসহ প্রায় ৩০ জন দখলদার দ্বারা তাদের মুখোমুখি হয়। দখলদাররা পাইপ বোমা ও পাথর দিয়ে পুলিশ আক্রমণ করে এবং ঘটনাটি দ্রুত বাড়তে থাকে, অন্যান্য শহর থেকে আগত প্রতিবাদকারীরা এবং দাঙ্গা পুলিশকে ডাকতে কর্মকর্তারা উপস্থিত হয়ে। দাঙ্গাবাজরা গাড়ি, ওয়াগন, কিওস্ক, বিল্ডিং শেড, পুনর্ব্যবহারকারী স্টেশন এবং সাইকেলের শেডে আগুন ধরিয়ে দেয়। দুই রাত ধরে দাঙ্গার পর, ইসলামিকা কুল্টুরফোরেনিনিংনে ("ইসলামিক কালচারাল ফোরাম") আয়োজিত ২০০ জন প্রাপ্তবয়স্ক মালমো বাসিন্দা মধ্যস্থতার জন্য রাস্তায় নেমে আসে, যার ফলে তরুণ দাঙ্গাকারীরা বিরত হয়।
২০১৮ সালের সেপ্টেম্বরমাসে, বটকিরকার আলবিতে অবস্থিত মসজিদটি গ্রীন পার্টির সদস্য আলী খালির মাধ্যমে মডারেট পার্টিকে একটি প্রস্তাব প্রদান করে যেখানে নতুন মসজিদ নির্মাণের পরিকল্পনার অনুমতির বিনিময়ে প্রার্থনাকারীদের ৩০০০ ভোট মডারেট পার্টিকে দেওয়া হবে। সুইডিশ টেলিভিশনের পক্ষ থেকে এই তথ্য জনসমক্ষে প্রকাশের পর গ্রীন পার্টি খলিলকে দল ছাড়তে বাধ্য করে।
২০১৮ সালের সেপ্টেম্বর মাসে কার্লশামনে অবস্থিত সোশ্যাল ডেমোক্রেটিক পার্টি একজন মুসলিম রাজনীতিবিদের সদস্যপদ বাতিল করে দেয়, যখন আরবি ভাষায় অনুবাদ করা হয় যে এই রাজনীতিবিদ সুইডিশ রীতিনীতির উপর ইসলামের আধিপত্য বিস্তারের জন্য প্রচারণা করেছেন, দুর্বল শিশুদের সামাজিক সেবা দ্বারা যত্ন নেওয়া হচ্ছে এবং আরবি ঐতিহ্যের নারীদের ইসলামিক পর্দা পরা উচিত। বিবৃতিগুলি দোভাষীদের সাথে যাচাই করা হয়েছিল।
২০১৯ সালের এপ্রিল ও মে মাসে সুইডিশ মুসলিম সম্প্রদায়ের পাঁচ জন প্রবীণ সদস্যকে সাপো নিরাপত্তা পুলিশের আদেশে সুইডিশ মাইগ্রেশন এজেন্সি আটক করে।
ইসলামিক পোশাক
২০১৯ সালের ডিসেম্বরমাসে স্কুরুপ পৌরসভা শিক্ষা প্রতিষ্ঠানে ইসলামিক পর্দা নিষিদ্ধ করে। এর আগে, স্টাফানস্তোর্প পৌরসভা একই ধরনের নিষেধাজ্ঞা অনুমোদন করে।
২০১৮ সালে, বিসকোপসগার্ডেন জেলার প্রিস্কুলগুলোকে গোটেবোর্গস-পোস্টেন সংবাদপত্র জানতে পেরেছিল যে ৫ টির মধ্যে ৪ টি কিন্ডারগার্টেন বলেছে যে তারা তাদের যত্নে থাকা মেয়েদের ইসলামিক হিজাব পরতে বাধ্য করতে ইচ্ছুক যদি বাবা-মা অনুরোধ করেন। সংবাদপত্রটি মালমো, গোথেনবার্গ এবং স্টকহোমের ৪০টি তদন্ত প্রতিষ্ঠানের মধ্যে ২৭টিতে জোর করার জন্য প্রিস্কুলগুলির একটি ইচ্ছা খুঁজে পেয়েছে।